section_heading: Poslovna i znanstvena karijera
paragraph_text: Tóthov rad u Referalnom centru bio je usmjeren na pretraživanje baza podataka sa znanstvenim, tehničkim i poslovnim informacijama. Izrađivao je i softver za procesiranje kemijskih bibliografskih informacija s magnetnih vrpci Chemical Abstracts Condensates i Chemical Titles. Posebno je zaslužan za osiguranje pristupa bazama podataka Chemical Abstracts i Science Citation Index.